Vikersund stasjon

Vikersund stasjon er en jernbanestasjon på Randsfjordbanen i tettstedet Vikersund i Modum kommune i Buskerud. Stasjonen ble opprettet i 1866, to år før Randsfjordbanen mellom Drammen og Randsfjord stod ferdig i 1868. I 1872 ble Vikersund også forgreningsstasjon, da åpnet sidebanen til Krøderen. 1894 ble stasjonens navn endret til Vikesund; dette ble endret tilbake igjen i 1939.

Foruten stasjonsbygningen består bygningsmassen av et godshus i vest og en vognremisse i øst. Disse tre bygningene ligger etter hverandre langs stasjonens hovedplattform. På motsatt side av sporene ligger en motorvognstall i fra 1950-tallet. Samtlige bygninger har i dag en annen funksjon enn de hadde da de ble bygget. 

Vikersund ligger i dag 84,5 km fra Oslo S. Banen er imidlertid kilometrert over den opprinnelige Drammenbanen fra Oslo Vestbanestasjon via Spikkestad og Lier. Vikersund ligger derfor på Randsfjordbanens km 95,91. 

I 1974 ble Vikersund fjernstyrt. Stasjonen var fortsatt betjent for billettsalg til reisende og ekspedering av gods. I dag, >2024 har stasjonen ikke lenger disse muligheter. Nå er det et venterom som er åpent når tog ankommer og stopper.  

Fra 1977 har stasjonen vært endestasjon for veterantogene som kjøres på Krøderbanen i sommersesongen. Disse togene har Krøderen stasjon som utgangspunkt. 

Fra slutten av 1980-årene ble fleste fjerntogene på Bergensbanen kjørt over Randsfjordbanen og Drammenbanen istedenfor over Roa-Hønefossbanen og Gjøvikbanen. Ikke alle disse togene stopper på Vikersund. 

I 1999 ble stasjonen gjort ubetjent for kommersielle persontog. 

I 2001 mistet Vikersund stasjon all persontrafikk, men fra 2002 stoppet igjen enkelte lokaltog.  

Primo 2025 stopper fire togpar (fjerntog) som kjøres mellom Oslo og Bergen i Vikersund.  

 Galleri 

 Referanser 

 Litteratur 



 Eksterne lenker 

 Krøderbanens venner 

Kategori:Jernbanestasjoner på Randsfjordbanen
Kategori:Jernbanestasjoner på Krøderbanen
Kategori:Jernbanestasjoner i Buskerud
Kategori:Stasjoner på museumsjernbaner i Norge
Kategori:Jernbanestasjoner åpnet i 1866
Kategori:1866 i Norge
Kategori:Bygninger tegnet av Georg Andreas Bull
Kategori:Jernbanebyggverk i Modum
Kategori:Vikersund